
DR 30.10.2014  25  

  
 Dengan kenaikan harga minyak RON95 dan diesel baru-baru ini, impak atau kesan 
buruk kepada rakyat jelata negara amatlah ketara.  

 Impak yang paling serius ialah kenaikan barangan di pasaran dan mengakibatkan 
rakyat terutama rakyat jelata mengalami duit tidak mencukupi dalam perbelanjaan 
kehidupan seharian. Dengan kenaikan harga minyak, boleh dikatakan semua harga 
barangan harian dan perkhidmatan asas juga dinaikkan serta-merta. Walaupun kerajaan 
akan mengawal dan mengawasi harga-harga barangan supaya tidak dinaikkan 
sembarangan, tetapi rakyat jelata tetap akan jadi mangsa. Justeru itu saya menyeru 
Kerajaan Pusat jangan mengurangkan subsidi minyak dan gas supaya ia dapat 
menstabilkan harga barangan di pasaran. Rakyat jelata akan menikmati harga barangan 
yang lebih rendah dengan tidak menaikkan harga minyak.  

Tuan Yang di-Pertua, adalah tidak dinafikan bahawa kerajaan sangat prihatin 
terhadap pembangunan pendidikan di negara ini. Kerajaan memang memperuntukkan 
wang yang besar untuk pembangunan sekolah-sekolah rendah, menengah, institusi tinggi 
dan universiti-universiti. Walau bagaimanapun, di kawasan Parlimen saya iaitu Sarikei 
belum mempunyai sebarang institusi tinggi atau kolej demi memudahkan pelajar-pelajar di 
kawasan Parlimen Sarikei dan tempat-tempat berhampiran melanjutkan pelajaran tinggi 
mereka masing-masing.  

Sekiranya Sarikei mempunyai sebuah institusi tinggi atau kolej yang berkualiti, 
maka ia akan tetap memberikan peluang emas kepada pelajar-pelajar di sini untuk 
mendapatkan pendidikan yang lebih tinggi.  Di samping itu, dengan adanya sebuah institusi 
tinggi atau kolej di Sarikei, ia tetap akan meringankan bebanan ibu bapa untuk menghantar 
anak-anak mereka belajar di institusi tinggi. Oleh yang demikian, saya sebagai wakil rakyat 
kawasan Sarikei menyeru kepada Kerajaan Pusat untuk membina dan mewujudkan sebuah 
institusi atau kolej yang berkualiti di Sarikei dengan secepat mungkin. Sekian, terima kasih. 

Timbalan Yang di Pertua [Datuk Haji Ismail bin Haji Mohamed Said]: Ya, Yang 

Berhormat Sepanggar.  

 

11.56 pg. 

 Datuk Jumat bin Haji Idris [Sepanggar]: Terima kasih Tuan Yang di-Pertua. 

Assalamualaikum warahmatullahi wabarakatuh, salam sejahtera, salam 1Malaysia.  

 Tuan Yang di-Pertua, bagi pihak rakyat Sepanggar saya mengucapkan jutaan 
terima kasih, syabas dan tahniah kepada Yang Amat Berhormat Menteri Kewangan yang 
telah menyampaikan Bajet 2015 yang memfokuskan kepada kesejahteraan rakyat.  

 Dalam kesempatan yang ada ini, saya akan tumpukan kepada isu-isu berkaitan 
dengan Sabah dan juga Sepanggar. Sehingga kini ramai Ahli-ahli Parlimen telah pun 
menyuarakan berkenaan dengan tahap infrastruktur di negeri Sabah, lebih-lebih lagi yang 
hangat ialah Pan Borneo.  

 Tuan Yang di-Pertua, infrastruktur Sabah masih ketinggalan berbanding dengan 
negeri-negeri lain di Semenanjung. Ini terutamanya berpunca daripada rintangan geografi. 
Sabah merupakan sebuah negeri yang besar dengan keluasan 74,000 square mile, masa 
depan Sabah terletak kepada keupayaan untuk meningkatkan infrastruktur physical- jalan 
raya, pelabuhan, bekalan elektrik, bekalan air bersih, perumahan, pengangkutan serta 
infrastruktur yang tidak ketara (soft infrastructure) dan pembangunan modal insan 
merupakan asas utama bagi pembangunan negeri Sabah.  

 Meningkatkan infrastruktur pengangkutan dengan memastikan saling hubungan 
antara sempadan bagi jalan raya, udara, lautan dan kereta api, yang akan membolehkan 
perkhidmatan pengangkutan yang baik bagi industri pelancongan, pertanian, dan juga 
pembuatan. Selain itu, pada ketika ini jika dibandingkan dengan rangkaian jalan di 
Semenanjung, bandar-bandar utama negeri Sabah seperti Kota Kinabalu, Sandakan, 
Tawau dan Lahad Datu tidak mempunyai hubungan jalan raya yang begitu baik yang 
menghubungkan antara bandar-bandar ini. 



Dengan kenaikan harga minyak RON95 dan diesel baru-baru ini, impak atau kesan buruk kepada rakyat jelata negara amatlah ketara. Impak yang paling serius ialah kenaikan barangan di pasaran dan mengakibatkan rakyat terutama rakyat jelata mengalami duit tidak mencukupi dalam perbelanjaan kehidupan seharian. Dengan kenaikan harga minyak, boleh dikatakan semua harga barangan harian dan perkhidmatan asas juga dinaikkan serta-merta. Walaupun kerajaan akan mengawal dan mengawasi harga-harga barangan supaya tidak dinaikkan sembarangan, tetapi rakyat jelata tetap akan jadi mangsa. Justeru itu saya menyeru Kerajaan Pusat jangan mengurangkan subsidi minyak dan gas supaya ia dapat menstabilkan harga barangan di pasaran. Rakyat jelata akan menikmati harga barangan yang lebih rendah dengan tidak menaikkan harga minyak. Tuan Yang di-Pertua, adalah tidak dinafikan bahawa kerajaan sangat prihatin terhadap pembangunan pendidikan di negara ini. Kerajaan memang memperuntukkan wang yang besar untuk pembangunan sekolah-sekolah rendah, menengah, institusi tinggi dan universiti-universiti. Walau bagaimanapun, di kawasan Parlimen saya iaitu Sarikei belum mempunyai sebarang institusi tinggi atau kolej demi memudahkan pelajar-pelajar di kawasan Parlimen Sarikei dan tempat-tempat berhampiran melanjutkan pelajaran tinggi mereka masing-masing. Sekiranya Sarikei mempunyai sebuah institusi tinggi atau kolej yang berkualiti, maka ia akan tetap memberikan peluang emas kepada pelajar-pelajar di sini untuk mendapatkan pendidikan yang lebih tinggi. Di samping itu, dengan adanya sebuah institusi tinggi atau kolej di Sarikei, ia tetap akan meringankan bebanan ibu bapa untuk menghantar anak-anak mereka belajar di institusi tinggi. Oleh yang demikian, saya sebagai wakil rakyat kawasan Sarikei menyeru kepada Kerajaan Pusat untuk membina dan mewujudkan sebuah institusi atau kolej yang berkualiti di Sarikei dengan secepat mungkin. Sekian, terima kasih. Timbalan Yang di Pertua [Datuk Haji Ismail bin Haji Mohamed Said]: Ya, Yang. Berhormat Sepanggar. 11.56 pg. Datuk Jumat bin Haji Idris [Sepanggar]: Terima kasih Tuan Yang di-Pertua. Assalamualaikum warahmatullahi wabarakatuh, salam sejahtera, salam 1Malaysia. Tuan Yang di-Pertua, bagi pihak rakyat Sepanggar saya mengucapkan jutaan terima kasih, syabas dan tahniah kepada Yang Amat Berhormat Menteri Kewangan yang telah menyampaikan Bajet 2015 yang memfokuskan kepada kesejahteraan rakyat. Dalam kesempatan yang ada ini, saya akan tumpukan kepada isu-isu berkaitan dengan Sabah dan juga Sepanggar. Sehingga kini ramai Ahli-ahli Parlimen telah pun menyuarakan berkenaan dengan tahap infrastruktur di negeri Sabah, lebih-lebih lagi yang hangat ialah Pan Borneo. Tuan Yang di-Pertua, infrastruktur Sabah masih ketinggalan berbanding dengan negeri-negeri lain di Semenanjung. Ini terutamanya berpunca daripada rintangan geografi. Sabah merupakan sebuah negeri yang besar dengan keluasan 74,000 square mile, masa depan Sabah terletak kepada keupayaan untuk meningkatkan infrastruktur physical- jalan raya, pelabuhan, bekalan elektrik, bekalan air bersih, perumahan, pengangkutan serta infrastruktur yang tidak ketara (soft infrastructure) dan pembangunan modal insan merupakan asas utama bagi pembangunan negeri Sabah. Meningkatkan infrastruktur pengangkutan dengan memastikan saling hubungan antara sempadan bagi jalan raya, udara, lautan dan kereta api, yang akan membolehkan perkhidmatan pengangkutan yang baik bagi industri pelancongan, pertanian, dan juga pembuatan. Selain itu, pada ketika ini jika dibandingkan dengan rangkaian jalan di Semenanjung, bandar-bandar utama negeri Sabah seperti Kota Kinabalu, Sandakan, Tawau dan Lahad Datu tidak mempunyai hubungan jalan raya yang begitu baik yang menghubungkan antara bandar-bandar ini.